|  |
| --- |
| *Timski pristop pri spodbujanju sodelovalnega učenja in vrstniške učne pomoči*  *ŠIPK projekt, Univerza v Ljubljani, Pedagoška fakulteta* |
| ***SPREHOD SKOZI ČUDEŽNI LABIRINT*** |
| **Ciljna skupina:** *učenci I., II. In III. triletja* |
| **Cilji aktivnosti:** Učenci razvijajo medsebojno zaupanje |
| **Pripomočki:**  Pohištvo (mizice, stoli, tabureji …), vzglavniki, tunelčki, otroške igrače, obroči, odeje, vse kar najdete in vam pride prav (naj bo brez ostrih robov in nelomljivo!) |
| **Navodilo/utemeljitev za učitelje:**  *Najdite primeren prostor in ga označite z barvnim lepilnim trakom. Označite tudi začetek – START in konec –CILJ. Ko ste to pripravili, v ta prostor začnite postavljati ovire, ki bodo omogočale različne orientacijske in gibalne vzorce (npr. pomik v levo, v desno, preskok, plazenje, hoja v počepu…) Ko imate labirint pripravljen, otroke razdelite v skupine po 3 učence. En učenec bo z zavezanimi očmi. Druga dva pa ga bosta z besedami usmerjala skozi labirint. Kasneje lahko vloge zamenjate.* |
| **Navodilo/utemeljitev za starše:**  *Pri igri naj sodelujejo vsaj 3 osebe iz družine (ni potrebno, da so samo otroci). Skupaj najdite primeren prostor in ga označite z barvnim lepilnim trakom. Označite tudi začetek – START in konec –CILJ. Ko ste to pripravili, v ta prostor začnite postavljati ovire, ki bodo omogočale različne orientacijske in gibalne vzorce (npr. pomik v levo, v desno, preskok, plazenje, hoja v počepu…) Ko ste to pripravili, se odločite, kdo bo imel zavezane oči in kdo bo z besedami vodil “slepca” skozi čudežni labirint. Vloge lahko tudi zamenjate.* |
| **Navodilo za učence***:*  *Razdelite se v skupine po 3. Določite, kdo bo imel zavezane oči in katera dva bosta to osebo besedno vodila skozi labirint. Seveda lahko vloge tudi zamenjate. Če imate možnost sodelujte tudi pri postavitvi labirinta in ovir.*  *Torej naloga teh dveh oseb, ki bosta vodili “slepca” skozi čudežni labirint je, da naredita načrt, kako in s katerimi besedami ga bosta vodili, ter kdaj bo katera oseba govorila. Pomembno je, da govorite dovolj glasno, razločno in dovolj hitro. Oseba z zavezanimi očmi pa mora dobro poslušati.* |
| **Potek aktivnosti:**   1. Postavite labirint 2. Razdelite si vloge 3. Osebi, ki vodita »slepca« naredita načrt, kako ga bosta vodili 4. Potovanje po čudežnem labirintu 5. Menjava vlog   **\*V LABIRINTU LAHKO OB MENJAVI VLOG ZAMENJATE TUDI KAKŠNE OVIRE** |